दुर्गासागर

दुर्गासागर झील, बांग्लादेस के दक्खिनी हिस्सा में बारिसाल डिवीजन में एगो बिसाल पोखरा बा। ई दक्खिनी बांग्लादेस के सभसे बिसाल पोखरा हवे आ लोकल लोग एकरा के दूर्गासागर दिघी भा माधबपाशा दिघी कहे ला। एकर कुल रकबा करीबन 2,500 हेक्टेयर बा।

एह झील भा पोखरा के, राजा जय नारायण के महतारी रानी दुर्गाबती 1780 में खनववले रहली। एकरे बीचा में एगो दीप बा जे एकरे मूल डिजाइन के हिस्सा ना हवे बलुक बाद में पर्यटन खाती अउरी सुघर बनावै बदे बनवावल गयल।

झील बारिसाल शहर से करीब इगारह किलोमीटर के दूरी पर बा आ इलाका के प्रमुख पर्यटन के जगह हवे।

संदर्भ

श्रेणी:बांग्लादेस के झील